Uudistamme laituripaikkojen vuokrauskäytäntöjä. Tästä kaudesta eteenpäin maksuvaihtoehtoina toimivat ainoastaan verkkomaksu, käteinen ja pankkikortti. Mikäli vuokraajalla ei ole mahdollisuutta maksaa paikkaa verkossa, tulee hänen asioida kaupungintalon asiointipisteessä sen aukioloaikoina (ma klo 9–12 ja 13–17, ti–to klo 9–12 ja 13–16 ja pe klo 9–12 ja 13–15) ja hoitaa maksu paikan vuokrauksen yhteydessä.

Mikäli tiedossa ei ole käyttäjätunnusta, jolla paikka on varattu, sen saa varauspalvelusta kirjautumissivulla alimmaisena olevan linkin ”unohtuiko käyttäjätunnus tai salasana” kautta. Toiminto ohjaa syöttämään sähköpostiosoitteen, johon käyttäjätunnus on yhdistetty. Syöttämällä sähköpostiosoitteen, saat sähköpostiisi viestin, jossa on käyttäjätunnus sekä linkki salasanan vaihtamiseen. Salasanan vaihtamisen jälkeen, voit kirjautua palveluun ja varata paikkasi uudelleen. Mikäli varausta ei löydy, sen voi etsiä ’”Puuttuuko tästä varauksesi” linkin takaa ja valita sieltä 31.1.2023 päättyvän varauksen. Tämä vaatii vahvan tunnistautumisen.

Samalla uudistuksen myötä poistuu vanhojen asiakkaiden vaihtopäivä. Varauspalvelussa on mahdollista asiakkaan itse vaihtaa vuokrattua paikkaa saman tyypin sisällä (ei voi vaihtaa laituripaikasta pienvenepaikkaan tai toisin päin). Paikan vaihtaminen palvelussa on kuitenkin mahdollista vasta, kun palvelu aukeaa uusille vuokraajille, ei siis uudelleenvarauskauden aikana. Mikäli asiakas vaihtaa kalliimpaan paikkaan, palvelu veloittaa paikkojen hinnan erotuksen. Mikäli paikkaa vaihdetaan halvempaan, ei erotusta palauteta.

Ongelmatilanteissa voit olla yhteydessä sähköpostin kautta venepaikat@naantali.fi tai soittamalla numeroon 044 4171 309 tai 02 4345 211.

Tekniset palvelut

Naantalin kaupunki